CELEX: 32021D2161
Language: ro
Date: 2021-12-06 00:00:00
Title: Decizia (PESC) 2021/2161 a Consiliului din 6 decembrie 2021 de modificare a Deciziei (PESC) 2018/1788 în sprijinul Biroului de control pentru Europa de Sud-Est și de Est asupra armelor de calibru mic și a armamentului ușor (SEESAC) pentru punerea în aplicare a foii de parcurs regionale privind combaterea traficului ilicit de arme în Balcanii de Vest

7.12.2021   
               
               
                  RO
               
               
                  Jurnalul Oficial al Uniunii Europene
               
               
                  L 436/46
               
            
         DECIZIA (PESC) 2021/2161 A CONSILIULUI
         din 6 decembrie 2021
         de modificare a Deciziei (PESC) 2018/1788 în sprijinul Biroului de control pentru Europa de Sud-Est și de Est asupra armelor de calibru mic și a armamentului ușor (SEESAC) pentru punerea în aplicare a foii de parcurs regionale privind combaterea traficului ilicit de arme în Balcanii de Vest
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 19 noiembrie 2018, Consiliul a adoptat Decizia (PESC) 2018/1788 (1).
                  
               
                     (2)
                  
                  
                     Decizia (PESC) 2018/1788 prevede o perioadă de punere în aplicare de 36 de luni pentru activitățile menționate la articolul 1 din aceasta, care începe la data încheierii acordului menționat la articolul 3 alineatul (3) din decizia respectivă.
                  
               
                     (3)
                  
                  
                     Partenerul de implementare, Programul Națiunilor Unite pentru Dezvoltare, acționând în numele Biroului de control pentru Europa de Sud-Est și de Est asupra armelor de calibru mic și a armamentului ușor, a solicitat o prelungire a perioadei de punere în aplicare a Deciziei (PESC) 2018/1788 până la 17 octombrie 2022, având în vedere întârzierea punerii în aplicare a activităților de proiect în temeiul Deciziei (PESC) 2018/1788 ca urmare a impactului pandemiei de COVID-19.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2018/1788 până la 17 octombrie 2022 poate fi realizată fără consecințe în ceea ce privește resursele financiare.
                  
               
                     (5)
                  
                  
                     Prin urmare, articolul 5 alineatul (2) din Decizia (PESC) 2018/1788 ar trebui să fie modificat în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2018/1788 se înlocuiește cu următorul text:
            
               
                  „(2)   Prezenta decizie expiră la 17 octombrie 2022.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 6 decembrie 2021.
            
               
                  Pentru Consiliu
               
               
                  Președintele
               
               J. CIGLER KRALJ
            
         
         
            (1)  Decizia (PESC) 2018/1788 a Consiliului din 19 noiembrie 2018 în sprijinul Biroului de control pentru Europa de Sud-Est și de Est asupra armelor de calibru mic și a armamentului ușor (SEESAC) pentru punerea în aplicare a foii de parcurs regionale privind combaterea traficului ilicit de arme în Balcanii de Vest (JO L 293, 20.11.2018, p. 11).